| **IIxobrychus flavicollis** |
| --- |
| Mangrovinis baublys ( Ixobrychus flavicollis
)Mangrovinis baublys (*Ixobrychus flavicollis*)  Chobe nacionaliniame parke (Botsvana) |
| Apsaugos būklė |
| Nekeliantys susirūpinimo (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Gandriniai paukščiai  *( Ciconiiformes)* |
| Šeima: | Garniniai  *( Ardeidae)* |
| Gentis: | Mažieji baubliai  *( Ixobrychus)* |
| Rūšis: | Mangrovinis baublys  *( Ixobrychus flavicollis)* |

 |
| Binomas |
| ***Ixobrychus flavicollis*** Latham, 1790 |

Mangrovinio baublio paplitimas
**Mangrovinis baublys** (*Ixobrychus flavicollis*) – garninių (*Ardeidae*) šeimos paukštis.

Sistematika
-----------

Yra trys porūšiai:

* *Ixobrychus flavicollis flavicollis* (Latham, 1790), aptinkamas Pakistane, Kinijos rytuose ir pietryčiuose, Filipinuose, Sulavesio salose.
* *Ixobrychus flavicollis Australis* (Lesson, 1831), aptinkamas Molukų, Timoro, Aru salose, Naujosios Gvinėjos žemumose,  Bismarko salyne ir Australijoje.
* *Ixobrychus flavicollis woodfordi* (Ogilvie-Grant, 1888), aptinkamas  Saliamono salose.

Paplitimas
----------

Paplitęs Australijoje, Bangladeše, Brunėjuje, Kambodžoje, Kinijoje, Indijoje, Indonezijoje, Japonijoje, Laose, Malaizijoje, Maldyvuose, Mianmare, Nepale, Pakistane, Papua Naujojoje Gvinėjoje, Filipinuose, Singapūre, Saliamono salose, Šri Lankoje, Taivane, Tailande, Rytų Timore, Vietname. Populiacijoje 63 000 – 320 000 suaugusių individų.

Išvaizda
--------

Stambiausias mažųjų baublių genties paukštis. Kūno ilgis 54 – 66 cm, atstumas tarp sparnugalių 73,5 – 80 cm, sveria 208 – 420 g. Kūnas tamsiai pilkos arba juodos spalvos. Gerklė išmarginta tamsiai geltonais dryžiais. Galvos šonuose, žemyn einančios, geltonos juostos. Patelės viršutinė kūno pusė yra blyškesnė, o apatinėje kūno dalyje daugiau geltonos spalvos. Kaklas ilgas. Snapas ilgas, juodas.

Biologija
---------

Biotopas – užliejamos upių pakrantės, užžėlę upeliai, brūzgynai, švendrais ar papirusais apaugusios balos, salos ežeruose. Migracijos susijusios su vandens lygio pokyčiais.

Minta žiogais, varlėmis, vandeniniais vabzdžiais, smulkia žuvimis, krabais, vorais ir sraigėmis. Grobio ieško pavieniai arba poromis. Medžioja naktį arba apsiniaukusią dieną.

Lizdus krauna pavienės poros atskirai arba negausiose kolonijose. Lizdavietės užliejamose teritorijose, apaugusiose tankia augmenija. Lizdas medžiuose ar krūmuose, 0,5 – 4 m virš vandens. Lizdą krauna iš šakų, iškloja šiurkščia žole. Lizdas 30 cm skersmens ir 7 cm gylio. Dėtyje 2 – 5 melsvi kiaušiniai. Inkubacija trunka 18 dienų. Jauniklius maitina atrytu maistu, vakarais. Jaunikliai greitai vystosi. Išgąsdinti 7 dienų jaunikliai palieka lizdą, praėjus pavojui – grįžta.

Šaltiniai
---------

1. ↑   „Pasaulinės gamtos apsaugos organizacijos raudonasis sąrašas -Ixobrychus flavicollis". Pasaulinė gamtos apsaugos organizacija. anglų k.
2. ↑  „Ixobrychus sturmii". Herons Conservation. anglų k. Suarchyvuotas originalas 2017-10-23. Nuoroda tikrinta 2017-10-30.


|  |  |
| --- | --- |
|  | **Vikiteka: Mangrovinis baublys** – vaizdinė ir garsinė medžiaga  |